เงินบาทเปิดตลาด 33.16/18
ธนาคารกรุงศรีอยุธยา รายงาน เงินบาทเปิดตลาดเช้านี้ 33.16/18 ทรงตัวเท่าปิดตลาดวานนี้
11 ก.พ. 2553

ธนาคารกรุงศรีอยุธยา รายงาน เงินบาทเปิดตลาดเช้านี้ 33.16/18 ทรงตัวเท่าปิดตลาดวานนี้ 
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 33.16/18 บาท/ดอลลาร์ ทรงตัวอยู่ในระดับเดียวกันกับช่วงปิดตลาดเย็นวานนี้ เนื่องจากยังไม่มีปัจจัยใหม่ๆ ที่มีผลกระทบเข้ามา
วันนี้ตลาดเงินค่อนข้างนิ่ง คาดว่าตลาดคงรอดูผลประชุมทางกลุ่มยุโรปในวันนี้ว่าจะมีมาตรการใดออกมาช่วยเหลือประเทศกรีซหรือไม่ นอกจากนี้ตลาดยังจับตาดูสถานการณ์ทางการเมืองในประเทศ และการประกาศตัวเงินเฟ้อเดือน ม.ค.53 ของจีน
สำหรับความเคลื่อนไหวของสกุลเงินหลักต่างประเทศช่วงเช้านี้ เงินเยนอยู่ที่ระดับ 89.90/94 เยน/ดอลลาร์ ปรับตัวอ่อนค่าจากวานนี้ที่ระดับ 89.65/70 เยน/ดอลลาร์ ส่วนเงินยูโรอยู่ที่ระดับ 1.3746/3748 ดอลลาร์/ยูโร ปรับตัวอ่อนค่าจากระดับ 1.3775/3780 ดอลลาร์/ยูโร       
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบแคบๆ ระหว่าง 33.10-33.20 บาท/ดอลลาร์